**ტენდერი**: **კაბელირების მომსახურების შესყიდვაზე**

|  |  |
| --- | --- |
| ტენდერის # |  |
| გამოცხადების თარიღი:  დასრულების თარიღი: | 21.07.2025  04.08.2025 |
| საკონტაქტო პირი: | dbichelashvili@evex.ge |

**სარჩევი**

1. ტენდერის საგანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. სატენდერო წინადადების ფორმატი
6. პრეტენდენტის დისკვალიფიკაცია
7. კონფიდენციალურობა
8. სატენდერო წინადადების წარდგენა
   * + 1. **ტენდერის საგანი:**

სს ევექსი („შემსყიდველი“) აცხადებს ტენდერს სარემონტო სამუშაოების შესყიდვაზე.წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

* + - 1. **­­შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ 2025 წლის 31 ივლისს 19:00.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის გამოვლენას წარმოდგენილი პირობების შესაბამისად.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . . . . . . . . . . . 21 ივლისი, 2025

სატენდერო წინადადებების მიღების დასრულება . . . . . . . . . . . . . . . . . . . . . . . . . . 4 აგვისტო, 2025

გამარჯვებული პრეტენდენტ/ებ/ის გამოვლენა და შეტყობინების გაგზავნა. . . )08 აგვისტო 2025

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . . . . . . . 12 აგვისტო 2025

1. შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
2. ტენდერის შეჩერების / შეწყვეტის შესახებ ინფორმაციის მიღება პრეტენდენტ/ებ/ს შეეძლებათ სატენდერო განცხადების პორტალზე.
3. ტენდერის შეჩერება ან/და შეწყვეტა არ გამოიწვევს რაიმე სახის, მათ შორის, ფინანსური პასუხისმგებლობის დაკისრებას შემსყიდველისათვის.
4. შემსყიდველი იტოვებეს უფლებას, გამარჯვებულთან ხელშეკრულების გაფორმებამდე გააფართოვოს ან შეცვალოს მოთხოვნები გასაწევ მომსახურებასთან/შესყიდვასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე.
5. ტენდერის დასრულების თარიღის გასვლის შემდეგ, შემსყიდველი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს შეკვეთა ასეთი წინადადების წარმდგენ პრეტენდენტთან.
6. იმ შემთხვევაში, თუ წარმატებული პრეტენდენტი ვერ შეძლებს სატენდერო წინადადებაში წარმოდგენილი პირობების დაცვას, შემსყიდველი უფლებამოსილია გაუქმოს შეკვეთა/კონტრაქტი შერჩეულ კომპანიასთან საჯარიმო სანქციების გარეშე შემსყიდველის მიმართ, და გადასცეს დაკვეთა სხვა პრეტენდენტს ან გაუქმოს ტენდერი.
7. სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, შემსყიდველის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.
8. შემსყიდველი უფლებამოსილი აწარმოოს პრეტენდენტებთან დამატებითი კომუნიკაცია დაზუსტების მიზნით. შემსყიდველი არ არის ვალდებული გაუზიაროს სხვა მონაწილეებს, რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად შემსყიდველის მხრიდან განხორციელდება ყველა პრეტენდენტის მიმართ ერთდროულად.
9. შემსყიდველის მხრიდან სატენდერო წინადადების შერჩევა განპირობებული იქნება გამოცდილების, კვალიფიკაციის, ტექნიკური წარმადობის, ხარისხის, შესრულების ვადების, საგარანტიო პირობების, ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.
10. ფინანსური წინადადებიდან გამომდინარე დამკვეთი უფლებამოსილია მოახდინოს გარკვეული კომპონენტების შეცვლა/ჩანაცვლება ან ამოღება წინასწარ განსაზღვრული ჩამონათვალიდან, ასევე აწარმოოს მოლაპარაკება შემსყიდველის მოთხოვნების სრული შესაბამისობის მისაღწევად.
11. სატენდერო წინადადება არ წარმოადგენს დაკვეთის შეთანხმებას, პრეტენდენტის მიერ წინადადების წარდგენა ნებაყოფლობითია.
    * + 1. **ტენდერით განსაზღვრული სამუშაოები**

სარემონტო სამუშაოები მოიცავს შემდეგ სამუშაოებს: სარემონტო, სარეკონსტრუქციო, გათბობა გარგილების/ვენტილაციის მოწყობის, ელექტროობის/სუსტი დენების, წყალარინება/წყლის სისტემების მოწყობის სამუშაოებს წარმოდგენილი პროექტების შესაბამისად.

მოთხოვნილი სარემონტო სამუშაოები შესრულების ლოკაცია: დიდუბის პოლიკლინიკა, (წერეთლის №123).

სამუშაოების დასრულების ვადა 15 ოქტომბერი 2025.

**პროექტით განსაზღვრული დოკუმენტაცია / დანართები**

1. **არქტიქტურული პროექტი**
2. **კონსტრუქციული პროექტი**
3. **ტექნოლოგიური პროექტი**
4. **გათბობა-გაგრილების/ სავენტილაციო სისტემის მოწყობის პროექტი**
5. **ელექტროობის მოწყობის პროექტი**
6. **სუსტი დენების მოწყობის პროექტი**
7. **წყალ-კანალიზაციის პროექტი**
8. **ხარჯთაღრიცხვის ფორმა**
   * + 1. **შერჩევის კრიტერიუმები და მოთხოვნები მომწოდებლის მიმართ**

ტენდერში გამარჯვებული მომწოდებლის შერჩევა მოხდება შემსყიდველის მოთხოვნებთან შესაბამისობისა და წარმოდგენილი სატენდერო დოკუმენტაციის გათვალისწინებით.

სატენდერო წინადადების განხილვა მოხდება **მხოლოდ სრულყოფილად წარმოდგენილი დოკუმენტაციის** პირობებში.

**სატენდერო წინადადებები შეფასდება შემდეგი კრიტერიუმების მიხედვით:**

* კომპანიის გამოცდილება / სანდოობა/ფინანსური წარმადობა
* შესრულების გეგმა-გრაფიკი
* გამოყენებული მასალები/სპეციფიკაცია/ბრენდი/მწარმოებელი
* სამშენებლო სამუშაოების წარმოებისთვის განსაზღვრული გუნდი
* შესყიდვის ფასი, ვალუტა-ლარი კანონმდებლობით დადგენილი ყველა გადასახადის გათვალისწინებით
* გადახდის პირობა (მოთხოვნილი გადახდის პირობის შესაბამისობა)
* ტენდერით გათვალისწინებული მოთხოვნების შესაბამისობა - მომსახურების პირობები და ვადები
  + - 1. **სატენდერო წინადადების ფორმატი**

პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:

1. **ზოგადი ინფორმაცია კომპანიის შესახებ-** კომპანიის ზოგადი აღწერა, საიდენდიფიკაციო კოდი, იურიდიული და ფაქტიური მისამართი, საბანკო რეკვიზიტები, თანამშრომლების რაოდენობა, ტენდერის მოთხოვნის შესრულებაში ჩართული თანამშრომლების რაოდენობა ფუნქცია მოვალეობის მიხედვით, კვალიფიკაციის შესახებ დამატებითი ინფორმაციის წარმოდგენა, მოთხოვნის მიხედვით. კონტრაქტორმა უნდა დანიშნოს შესაბამისი ზედამხედველი / პროექტის მენეჯერი, რომელიც აწარმოებს კომუნიკაციას და წარმოადგენს შესაბამის ანგარიშებს შემსყიდველის წარმომადგენელთან.
2. **გამოცდილება:**

**ა) შესრულებული სამუშაოების ზოგადი ჩამონათვალი:** ბოლო 3 წლის მანძილზე მსგავსი პროექტების ჩამონათვალი (დასრულებული და მიმდინარე), კომპანიის კორპორატიული კლიენტების ჩამონათვალი;

**ბ) შემოთავაზებული ქვე-კონტრაქტორები (არსებობის შემთხვევაში)-** კომპანიის დასახელება და ინფორმაცია, სამუშაო მოცულობა/აღწერა რომელისაც ქვე-კონტრაქტორი შეასრულებს;

**გ) ფინანსური მონაცემები -** საბალანსო ფინანსური ანგარიშები, წლიური საშუალო ბრუნვა (ბოლო სამი კალენდარული წლის)

**დ) დამატებითი ინფორმაცია -** დაუსრულებელი პროექტის შესახებ (ასეთის არსებობის შემთხვევაში) და სასამართლო დავების შესახებ (ასეთის არსებობის შემთხვევაში)

1. **ტექნიკური ინფორმაცია-** მოთხოვნის შესრულებასთან დაკავშირებული ზოგადი ინფორმაცია, გამოყენებული მასალის ტექ. დოკუმენტაცია, სამუშაო პროცესის აღწერა და ეტაპები.
2. **კომერციული წინდადება:** ფასები წარმოდგენილი უნდა იქნას ლარში, დამატებითი ღირებულების ჩათვლით, ფასი უნდა შეიცავდეს ტრანსპორტირების, მასალისა და მომსახურების ფასს, საქართველოს კანონმდებლობით დადგენილი გადასახადებისა და სავალდებულო შენატანების ჩათვლით. ხარჯთაღრიცხვა წარმოდგენილია დანართის სახით.

წარმოდგენილი ერთეული ფასები ფიქსირებულია, ან ღირებულების ცვლილების ალბათობის შემთხვევაში ფასწარმოქმნის დეტალური კალკულაცია უნდა იქნეს წარმოდგენილი (ვალუტის კურსი, ტარიფი და ასე შემდეგ).

**გადახდის პირობა:** გადახდის პირობა განსაზღვრულია ქვემო წარმოდგენილ პირობებში

1. პრეტენდენტმა უნდა წარმოადგინოს იურიდიული პირის განახლებული ამონაწერი სამეწარმეო რეესტრიდან;
2. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი **დანართი #3-ის** სახით;
3. **საგარანტიო პირობები -** წარმოდგენილია სამუშაო კატეგორიების მიხედვით შესაბამის პუნქტში
   * + 1. **სამუშაოების შესრულებასთან დაკავშირებული დამატებითი მოთხოვნებ**

ტენდერში მონაწილემ უნდა უზრუნველყოს ყველა საჭირო მასალის შემოწმება მიწოდებამდე და წარმოადგინოს ყველა შესაბამისი დამადასტურებელი დოკუმენტაცია (შემოწმების ოქმები, სერტიფიკატები და სხვა).

სატენდერო წინადადებით გათვალისწინებული მასალის ჩამონათვალის გარდა წარმოდგენილი უნდა იყოს, ყველა შემოთავაზებული მასალისა თუ საქონლის ტექნიკური სპეციფიკაცია, მარკა, მწარმოებელი, ხარისხის და წარმოშობის სერტფიკატები (მოთხოვნის შესაბამისად).

შემსყიდველი უფლებამოსილია მოსთხოვოს პრეტენდენტს შემოთავაზებული მასალის ჩანაცვლება სხვა სპეციფიფიკაციის ან მწარმოებლის საქონლით. კონტრაქტორს არ აქვს უფლება ერთპიროვნული გადაწყვეტილების საფუძველზე შეცვალოს სატენდერო წინადადებით შემსყიდველთან შეთანხმებული მასალა, შეთანხმებისა და წინასწარი წერილობითი დასტურის მიღების გარეშე.

**მასალის ტრანსპორტირება და დასაწყობება**

* პრეტენდენტმა უნდა უზრუნველყოს საქონლის შესაბამისი შენახვის პირობების უზურნველყოფა სარემონტო ობიექტზე;
* ტენდერში მონაწილემ უნდა უზრუნველყოს, დატვირთვის/დაცლის, ტრანსპორტირების დროს საქართველოს კანონმდებლობით გათვალისწინებული შრომისა და უსაფრთხოების ყველა ნორმის დაცვა;
* უსაფრთხო ტრანსპორტირების, დატვირთვა/დაცლის და დასაწყობების პროცესისთვის ყველა საჭირო ხელსაწყოს და ტექნიკით უზრუნველყოფა უნდა მოახდინოს პრეტენდენტმა.

# გეგმა-გრაფიკი/შესრულების ვადები (კვირა)

ტენდერში მონაწილემ უნდა წარმოადგინოს სამუშაოების შესრულების პროცესის გეგმა-გრაფიკი ეტაპების მიხედვით და სამუშაოების ეტაპების პარალელურად შესრულების მონაცემები.

სამუშაო გეგმა-გრაფიკი უნდა მოიცავდეს ძირითად ეტაპებს, თანმიმდევრობას და ვადებს ყოველი ეტაპის ხანგრძლივობას კალენდარულ კვირებში, რაც საჭიროა ამ ეტაპის შესასრულებლად.

ტენდერში მონაწილემ მოთხოვნის საფუძველზე დამატებით უნდა წარმოადგინოს შესაბამისი სამუშაოების სრული ან ნაწილობრივი მეთოდოლოგია, რომლებიც ასახავენ შემოთავაზებული სამუშაოების განხორციელების ეტაპებს, ჩართული თანამშრომლების რაოდენობას, სამუშაო საათებს, მიმდინარე პარალელურად შესასრულებელ სამუშაოების დასახელებას/აღწერას და ვადებს.

სამუშაოების დასრულების საბოლოო ვადა არ უნდა აღემატებოდეს 2025 წლის 15 ოქტომბერს.

# საგარანტიო პირობები

შემსრულებელმა უნდა მიუთითოს საგარანტიო პერიოდი და პირობები სამუშაოებისა და საჭირო მასალების მიხედვით.

* სარემონტო სამუშაოები - 12 თვე
* კონსტრუქციული სამუშაოები (კიბე/ლიფტის შახტა/ლითონ კონსტრუქცია გამაგრებითი სამუშაოები) – 36 თვე
* გათბობა-გაგრილების/სავენტილაციო სისტემის აგრეგატების საგარანტიო პერიოდი მინიმუმ 36 თვე
* ელექტროობა/სუსტი დენები- 24 თვე
* წყალი/კანალიზიაციის სისტემა - 24 თვე

პრეტენდენტი უზრუნველყოფს სამუშაო პროცესში ყველა მოთხოვნის შესაბამისობას, რომელიც ასახულია პროექტში. გამოყენებული მასალის ჩამონათვალი, სპეციფიკაცია წინასწარ შეთანხმდება მხარეებს შორის. კონტრაქტორის მიერ გამოყენებული საქონელი იქნება ახალი.

საგარანტიო პერიოდის მანძილზე პრეტენდენტი უზრუნველყოფს სათადარიგო ნაწილების მოწოდებას ან ახალი მოწყობილობით ჩანაცვლებას საგარანტიო პირობების ფარგლებში. კონტრაქტორი პასუხისმგებელია, როგორც საკუთარი ასევე, ქვეკონტრაქტორის მიერ მოწოდებული მასალის ხარისხსა და საგარანტიო პირობებზე.

იმ შემთხვევაში, თუ საგარანტიო პირობების გათვალისწინებით მოხდება რაიმე ხარვეზის აღმოფხვრა ან მასალის ჩანაცვლება, მაშინ ასეთ საქონელზე ახალი საგარანტიო პერიოდი/პირობები იქნება გათვალისწინებული.

ყოველი სამუშაოს შესაბამისი ეტაპის შესატყვისი სამუშაოების შესრულება დადასტურდება შუალედურ მიღება-ჩაბარების აქტზე ხელის მოწერით. ხოლო საბოლოო მიღება-ჩაბარების აქტს ხელი მოეწერება მხოლოდ მაშინ, როდესაც შემსრულებელი შეასრულებს ყველა სამუშაოს სათანადოდ და დროულად, მათ შორის საჭირო შემოწმებებს, ყველა ხარვეზის გასწორებას, შესაბამისი დოკუმენტის სათანადო წესით გაფორმებასა და ჩაბარებას საქართველოს მოქმედი კანონმდებლობის შესაბამისად.

საბოლოო მიღება-ჩაბარების აქტს ხელი მოეწერება სამუშაოების დასრულებიდან 2 თვის ვადაში.

1. **გადახდის პირობა**

|  |  |  |  |
| --- | --- | --- | --- |
|  | **პროცენტი** | **დასახელება** | **გადახდის პერიოდულობა / ვადები** |
| 1. | 20% | წინასწარი გადახდა | კონტრაქტის ორმხრივად ხელმოწერიდან საბანკო გარანტიის საფუძველზე. გადახდა განხორციელდება 15 კალენდარული დღის განმავლობაში. საბანკო გარანტია ძალაში უნდა იყოს კონტრაქტით გათვალისწინებული სამუშოაების დასრულებიდან 1 დამატებითი თვის ვადით. |
| 2. | 75% | ეტაპობრივი შუალედური გადახდები | საქონლის ღირებულების გადახდა განხორციელდება ფაქტობრივად მიწოდებული მასალების მიხედვით, შესაბამისი მიღება-ჩაბარების აქტებისა და ზედნადებების საფუძველზე.  შესასრულებელი სამუშაოების საფასურის გადახდა იწარმოებს ხელშეკრულების საგნით გათვალისწინებული სამუშაოების დასრულების შემდეგ, შესაბამისი ორმხრივად გაფორმებული შუალედური მიღება-ჩაბარების აქტის და ფორმა 2 საფუძველზე.  გადახდა იწარმოებს შესაბამისი დოკუმენტაციის ორმხრივად დადასტურებიდან 15 კალენდარული დღის ვადაში.  თვეში განხორციელდება ორი შუალედური მიღება-ჩაბარების აქტის გაფორმება. საავანსო თანხის დაქვითვა განხორციელდება პროპორციულად ყოველი შუალედური გადახდის ეტაპზე. |
| 3 | 5% | საერთო ღირებულების დაკავების ოდენობა | კონტრაქტის საერთო ღირებულების 5% ოდენობით დაკავება მოხდება საბოლოო მიღება-ჩაბარების აქტის გაფორმებამდე. საბოლოო ანგარიშსწორება იწარმოებს ორმხრივად გაფორმების თარიღიდან 15 კალენდარული დღის ვადაში. |

**ქვეკონტრაქტორი**

ტენდერში მონაწილემ უნდა წარმოადგინოს დეტალური ინფორმაცია ნებისმიერ ქვეკონტრაქტორზე, რომელიც ჩაერთვება სამუშაოების შესრულებაში. ქვეკონტრაქტორი უნდა აკმაყოფილებდეს იმავე ხარისხის სტანდარტებსა, რაც მოთხოვნილია ტენდერში მონაწილის მიმართ. პრეტენდენტი პასუხისმგებელია ქვეკონტრაქტორის მიერ შესრულებულ სამუშაოს ნებისმიერ მოცულობაზე.

**შრომის უსაფრთხოება**

პრეტენდენტი პასუხისმგებელია საკუთარი და ქვეკონტრაქტორის პერსონალის მხრიდან საქართველოს კანონმდებლობით დადგენილი შრომისა და უსაფრთხოების ნორმების დაცვაზე, როგორც სამუშაო ასევე ტრანსპორტირების და ტექნიკის ექსპლუატაციის პროცესში. ტენდერში შერჩეული კომპანია განახორციელებს პერსონალის ინსტრუქტაჟს, ტრეინინგსა და შრომისა უსაფრთხოების ეკიპირებით აღჭურვას და დაზღვევას.

სამუშაოების დაწყებამდე სამუშაოებზე დასაქმებულ თითოეულ პირს ჩაუტაროს სრული სწავლება/ინსტრუქტაჟი, გააცნოს შესასრულებელი სამუშაოების თანმდევი საფრთხეებისა და რისკების შესახებ ინფორმაცია და განუმარტოს პრევენციული ზომების მიღების გზები; ინსტრუქტაჟი უნდა წარმოებდეს დოკუმენტირებულად და ხელმოწერით დასტურდებოდეს სამუშაოს შესრულებაში ჩართული პირების მიერ. გარემოების გათვალისწინებით, შემსრულებელი ვალდებულია, რომ სამუშაოების მიმდინარეობის პროცესში კვლავ ჩაუტაროს დასაქმებული პირების ასეთი ინსტრუქტაჟი, რათა სამუშაოების მიმდინარეობის ნებისმიერ ეტაპზე/დროს დაცული იყოს დასაქმებული პირების უსაფრთხოება;

არ დაუშვას სამუშაო ადგილზე დასაქმებული პირი, რომელიც იმყოფება ალკოჰოლის ან ნარკოტიკული ნივთიერებების ზემოქმედების ქვეშ;

შემსრულებელ კომპანიას უნდა გააჩნდეს სერტიფიცირებული შრომის უსაფრთხოების სპეციალისტ/წარმომადგენელი სამუშაოების შესრულების ეტაპზე.

**სამუშაო ხარისხის კონტროლი და ზედამხედველობა**

შემსყიდველი უფლებამოსილია:

ა) შეამოწმოს სამუშაო პროცესის ხარისხი და მსვლელობა ნებისმირ დროს საკუთარი გადაწყვეტილების საფუძველზე, მოახდინოს წინასწარი შეტყობინების საფუძველზე სამუშაო მოცულობის შეცვლა, გაუწიოს ტენდერში შერჩეულ კომპანიას სამუშაოების შესასრულებლად საჭირო ინსტრუქტაჟი.

ბ) დანიშნოს საკუთარი ზედამხედველი / წარმომადგენელი, რომელიც განახორციელებს, წერილობით და ვერბალურ კომუნიკაციას სამუშაოს ხარისხთან, შესაძლო ხარვიზების აღმოფხრასთან დაკავშირებით, როგორც სამუშაო, ასევე საგარანტიო პერიოდში.

1. **ზოგადი ვალდებულებები:**

სამშენებლო სამუშაოების ძირითადი პირობები

**ინფორმაციის მიწოდება დამკვეთისთვის პროექტის მსვლელობის დროს**

კონტრაქტორი/შემსრულებელი ვალდებულია შეატყობინოს შემსყიდველს/შემსყიდველის დანიშნულ ზედამხვედელს წერილობით ნებისმიერი გარემოების შესახებ, რომელმაც შეიძლება ზიანი ან ხარვეზი წარმოშვას სამუშაო პროცესის დროს. აღნიშნული ინფორმაცია კონტრაქტორმა უნდა მიაწოდოს არა მხოლოდ მის მიერ განხორციელებული სამუშაო პროცესის შესახებ, არამედ სხვა კომპანიის მიერ ჩატარებულ ღონისძიებების თაობაზე სამუშაო ადგილას, რომელზეც ის ფლობს ინფორმაციას (ასეთის არსებობის შემთხვევაში).

**ფარული სამუშაოები**

კონტრაქტის გაფორმების შემდეგ, ფარული სამუშაოების აღმოჩენის შემთხვევაში შემსრულებელი ვალდებულია შემსყიდველს შეატყობინოს 3 (სამი) სამუშაო დღით ადრე და უზრუნველყოს შემსყიდველისა და მისი წარმომადგენლების წვდომა ამგვარ ფარულ სამუშაოზე შემოწმებების მიზნით. მხარეები ცალსახად თანხმდებიან, რომ ფარული სამუშაოების შესრულება დაიშვება მხოლოდ მაშინ, როდესაც სამუშაოებზე თანხმობა წინასწარ შემსყიდველსა და მშენებლობის ზედამხედველს წერილობითი დასტურის სახით აქვს გაცემული.

**ფაქტობრივი შეფასების განხორციელება/გაზომვით აღრიცხვა**

შემსრულებელი ვალდებულია განახორციელოს შედარება/შეფასება ფაქტობრივი და დოკუმენტებით განსაზღვრული მოცულობების და აღწერილობების. სხვაობის შემთხვევაში კონტრაქტორმა უნდა შეატყობინოს ზედამხედველს და შემსყიდველს წერილობით მსგავსი შემთხვევის შესახებ, სანამ დაიწყებს შესაბამისი ზომების მიღებას.

**სამუშაო ადგილას შესვლა/წვდომა, ზიანი, დასუფთავება პროექტის განხორციელების პროცესში**

შემსრულებელმა უნდა უზრუნველყოს სამშენებლო/სარემონტო ობიექტზე შესვლის ორგანიზება. სამუშაო პროცესში ნებისმიერი ზიანის უნდა აღმოიფხვრას კონტრაქტორის მიერ. სამშენებლო ობიექტის დასუფთავება უნდა განხორციელდეს პერიოდულად (კვირაში ერთხელ).

**შემსრულებლის/კონტრაქტორის პროექტის მენეჯერი**

სრული სამუშაო პროცესის დროს კონტრაქტორის პასუხისმგებელი პროექტ მენეჯერი უნდა იმყოფებოდეს სამუშაო ობიექტზე და მონიტორინგს უწევდეს სამუშაო პროცესს.

**სამუშაო შეხვედრები**

კონტრაქტორი ვალდებულია მონაწილეობა მიიღოს სამუშაო ობიექტის ზედამხედველის, შემსყიდველის ყველა გამართულ შეხვედრას. სამშენებლო პროცესის მანძილზე სამუშაო შეხვედრები გაიმართება ყოველკვირეულად.

სამუშაო შეხვედრების მიზანი არის შესაბამისი სამუშაო პროცესის კოორდინირება, სარემონტო პროცესის მიმდინარეობის განსაზღვრა, სამუშაო გეგმა-გრაფიკის მიმდინარეობის მონიტორინგი და განახლება, მოთხოვნების/შეკვეთების მიმოხილვა და ცვლილება, პროექტის დასრულების კონტროლი/შემოწმება პროექტის მიხედვით, კონტრაქტის და სხვა დოკუმენტების შესაბამისობაში.

**სარემონტო სამუშაოების ყოველკვირეული ანგარიში**

კონტრაქტორი ვალდებულია ყველა შესაბამისი ინფორმაცია მიუთითოს ყოველკვირეულ მოხსენებაში, რომელიც უნდა გადაეცეს, პროექტის გუნდს.

მოხსენებაში შემდეგი ინფორმაცია უნდა აისახოს პროექტის მენეჯერის მიერ (ყოველ დღიური და მიმდინარე პროცესები გათვალისწინებით ასეთის არსებობის შემთხვევაში)

- თანამშრომლების რაოდენობა სამუშაო ობიექტზე ყოველდღიურად

- სამუშაო საათების რაოდენობა სამუშაო ობიექტზე ყოველდღიურად

- ფაქტობრივად შესრულებული სამუშაო ხარჯთაღრიცხვებით გათვალისწინებული დასახელების და მოცულობების მიხედვით ყოველდღიურად

- მიწოდებული მასალების მოცულობა/დასახელება სარემონტო ობიექტზე ყოველდღიურად

- შემთხვევები

- სხვა

შემსყიდველი უფლებამოსილია შეაჩეროს დაგეგმილი გადახდა, თუ ზემო ხსენებული მოხსენების წარდგენა არ განხორციელდება 2 კვირის მანძილზე.

**სარემონტო სამუშაოების დროს სამუშაო მოცულობების შეცვლა - მოცულობაში ცვლილებების შეტანა**

შემსყივდელი უფლებამოსილია შეიტანოს კონტრაქტით განსაზღვრულ სამუშაოებში ცვლილება. შემსრულებელმა უნდა წარადგინოს მოთხოვნილი ცვლილებების გათვალისწინებით განახლებული შეთავაზება სამუშაოების გაგრძელებამდე. კონტრაქტორმა უნდა წარადგინოს დეტალური ხარჯთაღრიცხვა მასალების, მუშახელის ხელფასებისა და სხვა დამატებით ხარჯების ჩათვლთ, ასევე განახლებული გეგმა-გრაფიკი. დამკვეთმა წერილობით უნდა დაადასტუროს შეთავაზება სამუშაოების განხორციელებამდე.

დამკვეთის მხრიდან წინასწარი წერილობითი დასტურის გარეშე მსგავსი სამუშაოების ინვოისების წარდგენა მიუღებელია.

საპროექტო დოკუმენტაციაშია/დიზაინში მნიშვნელოვანი ცვლილებების შემთხვევაში, აღნიშნული ცვლილებები უნდა დაადასტუროს ორივე მხარემ.

**ნიმუშების დადასტურება**

დამკვეთი უფლებამოსილი მოითხოვოს მოწყობილობების/აგრეგატების სპეციფიკაციების და მასალების ნიმუშების წარდგენა, რომელთა გამოყენება დაგეგმილია სამუშაო პროცესში შემსრულებლის მხრიდან. დამკვეთი მოახდენს მათ დადასტურებს გამოყენებამდე. კონტრაქტორი დაფარავს ნიმუშების წარდგენასთან დაკავშირებულ ხარჯებს.

**დამხმარე სამუშაოების მითითება ერთეულ ფასებში (დამატებითი ხარჯების გარეშე)**

ერთეულის ფასი, როგორც მასალის ასევე მომსახურების, უნდა მოიცავდეს ყველა ხარჯს, რომელიც საჭიროა პროექტის დასასრულებლად.

ფასები უნდა მოიცავდეს:

- სამუშაო ობიექტზე პერსონალის ხელფასი (თუ სხვაგვარად არაა მითითებული ხარჯთაღრიცხვაში)

- შესაბამისი დამცავი აღჭურვილობის უზრუნველყოფის სარემონტო ობიექტზე სრული სამუშაო პროცესის დროს უბედური შემთხვევების თავიდან არიდების მიზნით

- მასალების შენახვის ნორმების დაცვა, მოპარვის თავიდან აცილების მიზნით

- ფასები უნდა ითვალისწინებდეს საჭირო მასალების მიწოდებას, ტრანსპორტირებას, მონტაჟს, დამხმარე მასალებს, შემოწმებას და დაზიანებულ მასალების ჩანაცვლებას.

- მასალების სერტიფიკატებს

- მოთხოვნილი მასალების ნიმუშების მიწოდებას

- ყველა დოკუმენტაციას, კალკულაციების და აზომვების ინვოისების / ანგარიშ-ფაქტურების გამოწერას

- საპროექტო მომსახურებას (წყლის უწყვეტი მიწოდების რეზერვუარის მოწყობა და სხვა საჭიროების მიხედვით), რომელიც აუცილებელია სარემონტო პროცესისთვის

- დოკუმენტაციას, რომელიც საჭიროა სახელმწიფო სტრუქტურებში წარსადგენად (სერტიფიკატები, ლიცენზია, დოკუმენტაცია და სხვა.).

# დოკუმენტაცია და კონფიდენციალურობა

ყველა ნახაზი და ტექნიკური დოკუმენტაცია, რომელიც წარმოდგენილია ან მომზადდება მიმდინარე ტენდერით გათვალისწინებული პროექტის ფარგლებში წარმოადგენს შემსყიდველის საკუთრებას. მათი გამოყენება, შეცვლა ან მესამე მხარისთვის გადაცემა შემსყიდველის თანხმობის გარეშე დაუშვებელია.

მიმდინარე ტენდერის და პროექტის განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური. კონტრაქტორი და მისი ნებისმიერი ქვეკონტრაქტორი (ასეთის არსებობის შემთხვევაში) ვალდებულები არიან დაიცვან კონფიდენციალურობა.

**პრეტენდენტმა უნდა წარმოადგინოს ქვემო დოკუმენტაცია დამატებითი მოთხოვნის საფუძველზე**

1. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
2. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
3. მინიმუმ სამი სარეკომენდაციო წერილი მსგავსი ტიპის პროექტზე;

**ყველა მოცემული დანართის შევსება პრეტენდენტის მიერ სავალდებულოა. პრეტენდენტის მიერ მომზადებული ყველა დანართი/დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).**

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს **2 კალენდარული დღეზე მეტი ვადით.**

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:

* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.

1. არსებობს სხვა ობიექტური გარემოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
   * + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადება უნდა წარმოადგინონ 2025 წლის \_\_\_\_\_\_ 18:00 საათამდე.

სატენდერო წინადადება ძალაში უნდა იყოს **60 (სამოცი)** კალენდარული დღის ვადაში.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: dbichelashvili@evex.ge